กรณ์นัดแบงก์ถกค่าธรรมเนียมส่วนต่างดอกเบี้ย
รมว.คลัง เตรียมนัดธนาคารพาณิชย์ ถกค่าธรรมเนียม-ส่วนต่างดอกเบี้ย
22 ก.ค. 2553

รมว.คลัง เตรียมนัดธนาคารพาณิชย์ ถกค่าธรรมเนียม-ส่วนต่างดอกเบี้ย
นายกรณ์ จาติกวณิช รมว.คลัง กล่าวว่า ได้นัดหารือกับนายชาติศิริ โสภณพณิช ประธานสมาคมธนาคารไทยคนใหม่ พร้อมสมาชิกสมาคมในเร็ว ๆ นี้ เพื่อหารือถึงแนวทางการคิดค่าธรรมเนียมการให้บริการทางการเงินด้วยความเป็นธรรม และการกำหนดส่วนต่างอัตราดอกเบี้ยเงินกู้และเงินฝากให้มีความเหมาะสม ไม่สูงเกินไป 
นายกรณ์ เชื่อว่าธนาคารพาณิชย์จะมีความเข้าใจในนโยบายของรัฐบาลที่ต้องการให้เกิดความเป็นธรรมในการให้บริการกับลูกค้า เห็นได้จากขณะนี้อัตราดอกเบี้ยอยู่ในช่วงขาขึ้น ธนาคารพาณิชย์หลายแห่งพยายามปรับขึ้นอัตราดอกเบี้ยเงินฝากขึ้นก่อน เพื่อไม่ให้ส่งผลกระทบต่อลูกค้า